Let Ethiopian Airlines 302

Let Ethiopian Airlines 302 bol medzištátny let z Addis Ababa Bole International Airport do Jomo Kenyatta International Airport v Nairobi, Keňa. 10. marca 2019 sa lietadlo, typ Boeing 737 MAX 8, zrútilo v blízko mesta Bishoftu v Etiópii. Nikto na palube neprežil.

Nešťastie je druhou nehodou Boeingu 737 MAX 8 za menej ako rok, nasledujúc nehodu letu Lion Air 610, kedy sa lietadlo zrútilo krátko po vzlietnutí z Jakarty v Indonézii, v októbri 2018. Pri oboch haváriách opakovane systém stabilizácie letu MCAS (Maneuvering Characteristics Augmentation System) smeroval lietadlá prudko dole.

Nehoda je najsmrteľnejšou leteckou nehodou dopravcu Ethiopian Airlines v histórii, prekonávajúc únos a následnú nehodu letu Ethiopian Airlines 961 v Komorách v roku 1996.

Nešťastie 
Let 302 bol plánovaný medzištátny let z Addis Abeba do Nairobi. Na palube Boeingu 737 MAX 8 sa nachádzalo 149 cestujúcich a 8 členov posádky. Po tom, čo pilot ohlásil problémy a požiadal o návrat do Addis Ababa, lietadlo zmizlo z radaru a havarovalo o 08:44 miestneho času (05:44 UTC), šesť minút po vzlete z Addis Ababy do Nairobi o 08:38 miestneho času. Lietadlo havarovalo neďaleko mesta Bishoftu, 62 kilometrov juhovýchodne od Bole International Airport. Fotografie z miesta nehody ukazujú veľký kráter s len malými kúskami vraku. Zo 157 ľudí na palube (149 pasažierov a 8 členov posádky) neprežil nikto. 

Už počas prvej minúty letu prvý dôstojník na základe pokynov kapitána oznámil riadiacej veži problém s „riadením letu“. Počas druhej minúty sa v lietadle aktivoval stabilizačný systém MCAS, ktorý otočil lietadlo nosom k zemi. Pilotom sa podarilo dostať lietadlo pod kontrolu a zabrániť ďalšiemu smerovaniu dole, ale lietadlo naďalej strácalo výšku. MCAS sa potom znova aktivoval a nasmeroval nos ešte nižšie. Piloti potom prepli prepínače elektrického ovládania systému (electrical trim system), čím deaktivovali aj softvér MCAS, avšak tým taktiež vypli možnosť nastaviť stabilizátor letu do neutrálnej polohy pomocou elektrického ovládania na svojich letových pákach. Jediným iným možným spôsobom, ako nastaviť stabilizátor, bolo ručné pretočenie kolesa ovládajúceho stabilizátor. Pokusy pilotov ručne nastaviť stabilizátor späť do správnej polohy stroskotali. V tretej minúte lete, keď lietadlo pokračovalo v znižovaní výšky a zrýchľovalo nad svoje bezpečnostné hranice, kapitán vydal pokyn prvému dôstojníkovi, aby od riadenia letovej prevádzky žiadal o povolenie vrátiť sa na letisko. Povolenie bolo udelené a riadiaci letovej prevádzky odklonili ďalšie blížiace sa lety. Podľa pokynov riadenia letovej prevádzky otočili lietadlo na východ a ono sa prevrátilo doprava. Pri zatáčaní sa pravé krídlo dostalo nižšie ako ľavé. Pretože kapitán sa snažil zabrániť ďalšiemu smerovaniu dole ručným ťahaním letových pák, požiadal prvého dôstojníka, aby mu pomohol, a znova zapol systém elektrický systém. Tým znovu zapli MCAS, čo nasmerovali lietadlo dole a oni ho už manuálne nedokázali vyrovnať.

Lietadlo 
Lietadlo bol Boeing 737 MAX 8 registrovaný ako ET-AVJ (výrobné číslo 62450, msn 7243) a poháňali ho dva motory CFM International LEAP. Lietadlo bolo vyrobené v októbri 2018 a dodané 15. novembra 2018, čiže v čase nehody bolo staré približne 4 mesiace.

Kontext 
Let 302 bola prvá fatálna nehoda na palube lietadla Ethiopian Airlines od januára 2010, kedy havaroval let Ethiopian Airlines 409. Ide o najsmrteľnejšiu nehodu v histórii Ethiopian Airlines, nasledujúc únos a následnú haváriu letu Ethiopian Airlines 961 blízko Komôr v roku 1996. Zároveň ide o najsmrteľnejšiu nehodu v Etiópii, po nehode letu Ethiopian Airlines 604 v roku 1988.

Obete 
157 pasažieri na palube boli z 35 národností. Je pravdepodobné, že veľa pasažierov cestovalo do Nairobi, aby sa zúčastnili 4. zasadania Programu Spojených národov pre životné prostredie. Všetci pasažieri a posádka zomreli.

Medzi obeťami bola aj manželka, dcéra a syn slovenského politika Antona Hrnka. Štvrtou slovenskou obeťou je charitatívna pracovníčka Danica Olexová z organizácie Dobrá novina, ktorá pracovala ako projektová manažérka v Keni.

Podľa leteckej spoločnosti je štátna príslušnosť cestujúcich nasledovná:

1 pasažier mal pas vydaný Organizáciou spojených národov.

Pilot lietadla bol 29-ročný Yared Getachew, ktorý s aerolíniami lietal desať rokov a mal nalietaných 8 231 hodín. Kapitánom na Boeingu 737 bol od novembra 2017. V čase nehody bol najmladším kapitánom aerolínií. Druhým pilotom bol Ahmed Nur Mohammod Nur, ktorý bol nedávnym absolventom akadémie aerolínií s nalietanými 200 hodinami.

Reakcie

Svet 
Premiér Etiópie Abiy Ahmed vyjadril rodinám pozostalým hlbokú sústrasť. Riaditeľ Ethiopian Airlines Tewolde Gebremariam navštívil miesto nehody, potvrdil, že všetci sú mŕtvi a vyjadril hlbokú sústrasť. Boeing vydal vyhlásenie vyjadrujúce sústrasť.

Flight International okomentoval, že nehoda pravdepodobne prispeje k zvýšeniu znepokojenia, ktoré vzniklo po nehode letu Lion Air 610 v októbri 2018. Keďže sa táto nehoda stala menej ako päť mesiacov po poslednej nehode, ozvali sa hlasy, ktoré požadujú pozastaviť prevázku modelu 737 MAX až do vyšetrenia. Ethiopian Airlines oznámili, že ako bezpečnostné opatrenie okamžite uzemnili zostávajúcu flotilu 737 MAX. Civil Aviation Administration of China nariadila všetkým domácim aerolíniám, aby zastavili prevádzku všetkých modelov 737 MAX. Podobná odpoveď prišla od Cayman Airways, pričom prevádzka dvojice lietadiel 737 MAX bola pozastavená až do ďalšieho oznámenia. 11. marca indonézske ministerstvo dopravy nariadilo dočasné pozastavenie prevádzky všetkých modelov Boeingu 737 MAX 8 v Indonézii. Celonárodná inšpekcia prebehne 12. marca. Juhokórejské ministerstvo dopravy vyhlásilo, že okamžite prebehne mimoriadna bezpečnostná inšpekcia na dvoch Boeingoch 737 MAX v krajine, zatiaľ čo Generálne riaditeľstvo civilného letectva Indie sa zúčastní stretnutí s Boeingom, Jet Airways a SpiceJet o prevádzke lietadiel.

Slovensko 
Antonovi Hrnkovi vyjadrili na Facebooku úprimnú sústrasť traja najvyšší ústavní činitelia: prezident Slovenskej republiky Andrej Kiska, predseda Národnej rady SR Andrej Danko a premiér Peter Pellegrini. Ten tiež ubezpečil, že je kedykoľvek pripravený poskytnúť vládny špeciál. Úprimnú sústrasť vyjadrili aj ďalší politci.

Uzemnenia 
Aerolínie, ktoré uzemnili Boeing 737 Max po nehode:

V niektorých krajinách letecké úrady dočasne zakázali prevádzku Boeing 737 MAX aerolinkám pod ich jurisdikciou. Dňa 11. marca letecký úrad Číny (CAAC - Civil Aviation Administration of China), Indonézie (Ministerstvo dopravy), Mongolska (MCAA - Mongolia's Civil Aviation Authority) a Južnej Kórey (KOCA - Korea Office of Civil Aviation). Letecký úrad Singapuru (CAAS - Civil Aviation Authority of Singapore) dňa 12. marca 2019 ako prvý zakázal až do odvolania lety všetkých variantov stroja Boeing 737 MAX (-7, -8, -9), a to pre všetky aerolinky operujúce z/do Singapuru, domáce i zahraničné. Rovnaké nariadenie vydali aj letecké úrady Austrálie (CASA - Civil Aviation Safety Authority) a Malajzie (CAAM - Civil Aviation Authority of Malasia). Letecký úrad Spojeného kráľovstva (CAA - Civil Aviation Authority) zákaz prevádzky rozšíril aj na prelety vzdušným priestorom.

Vyšetrovanie 
Leteckú nehodu vyšetruje úrad Ethiopian Civil Aviation Authority, ktorý je zodpovedný za vyšetrovanie nehôd v civilnom letectve v Etiópii. Výrobca lietadla Boeing vyhlásil, že je pripravený spolupracovať s Americkou národnou radou pre bezpečnosť dopravy a asistovať Ethiopian Airlines. Americká Národná komisia pre bezpečnosť dopravy bude tiež pomáhať pri vyšetrovaní.

Letové zapisovače boli na mieste nehody nájdené 11. marca. Americkí úradníci naliehali na Ethiopian Airlines, aby letové zapisovače poslali do USA na analýzu, no aerolínie sa rozhodli, že ich pošlú európskym bezpečnostným expertom. Zástupcovia nemeckého úradu Federal Bureau of Aircraft Accident Investigation povedali, že etiópski úradníci ich kontaktovali kvôli analýze letových zapisovačov, no úrad odmietol z dôvodu nedostupnosti softvéru. Francúzsky Úrad vyšetrovania a analýz pre bezpečnosť civilného letectva (BEA) oznámil, že analyzuje údaje letu. Letové zapisovače dostal 14. marca. 17. marca etiópska ministerka dopravy Dagmawit Moges vyhlásila, že „čierne skrinky sa našli v dobrom stave, ktorý nám z vnútra umožnil vytiahnuť skoro všetky údaje“ a že predbežné dáta z letových zapisovačov ukázali jasnú podobnosť s tými na palube letu Lion Air 610, ktorý sa zrútil v Indonézii.

Vyšetrovatelia zistili, že systém stabilizácie letu MCAS pri oboch haváriách opakovane smeroval lietadlá prudko dole, takže posádka nad nimi nedokázala udržať kontrolu. V októbri 2021 bol bývalý hlavný technický pilot Boeingu obžalovaný z podvodu. Podľa prokuratúry Mark Forkner oklamal americký Federálny úrad pre letectvo (FAA), pretože im sprostredkoval „nepresné a neúplné informácie” o systéme stabilizácie letu MCAS. Podľa prokuratúry vedel o tom, že systém MCAS si bude vyžadovať dodatočný výcvik pilotov, ktorí mali licenciu na iné stroje modelového radu 737. Podľa AP by dodatočný výcvik navýšil cenu každého nového stroja až o jeden milión americký dolárov.

Referencie

Iné projekty

Externé odkazy 
 Informácie o nehode letu ET-302 na webe Aviation Safety Network
 Informácie o nehode letu ET-302 na webe The Aviation Herald
 Vizualizácia ADS-B údajov letu ET-302 na Flightradar24.com

Zdroj 

Letecké katastrofy
Katastrofy v 2019
2019 v Etiópii